text:
TWITOZE GUTUMIRA UMUNEZERO.
Abantu bahorana akanyamuneza bafite impano yo kuzibukira ikintu icyo aricyo cyose cyabahungabaniriza umunezero.
“Umwigisha ntabwo yigishiriza kwinezeza. Mu kwigomwa ibyamunezeza, abasha kutishyiraho imihangayiko, bigatuma aboneka ku bamukeneye, kandi akabasha kwihanganira byose”
Lao-tzu
Ni kenshi nakomeje gukeka ko abantu mbona bahora banezerewe batabishyiraho umwete mwinshi kugira ngo babigereho.
Bagaragara nk’abadafata umwanya wo gusesengura ibitabo byigisha amahame yo kwifasha mu byiyumvo. Ntabwo ari kenshi ibiganiro byabo byibanda ku kubaho unezerewe, banagaragara ko atari kenshi intekerezo zabo zitwarwa no gutekereza ku munezero. Mu by’ukuri, ntitujya tunabumva basangiza abandi inama ku byerekeranye n’uburyo bwo kubaho imibereho yuzuye umunezero.
Kimwe mu byatangwa nk’igisobanuro cy’ibi, ni uko abantu bahorana umunezero badatakaza imbaraga bagerageza kuba abo bari bo, kuko muri kamere yabo ari ko baba bitereye, kandi bakisanga badakeneye kugerageza kwiruka ku munezero.
Ubundi se, niba wiyumvamo ko nta bufasha bujyanye n’ibyo gushakisha umunezero ukeneye, kuki watakaza umwanya uri gusesengura ibitabo byigisha kwifasha mu byiyumvo?
Ariko uko bigaragara, hari icyo bivuze. Hari imimerere itandukanye yatuma dukeka ko bamwe bakwisanga mu byiyumvo by’umunezero, mu gihe abandi atari ko bimeze. Ntabwo byoroshye kwiyumva mu munezero, mu gihe uhora uhangayikiye ubukode bw’inzu bwa buri kwezi cyangwa se mu gihe uhorana imihangayiko uterwa n’umubano wawe n’inshuti yawe utagenda neza.
Ku rundi ruhande, birumvikana ko wakomeza kwiyumvana akanyamuneza mu gihe ukikijwe n’umuryango ugukunda kandi ukwitaho, mu gihe se ufite ubuzima buzira umuze, cyangwa se ufite ubushobozi bwo kwiga amashuri yose wifuza.
Ariko nanone, hari umwihariko ugaragara kuri abo bantu bahorana akanyamuneza: amahirwe cyangwa se gutoneshwa n’ubuzima byasobanurwa nk’intandaro y’umunezero wabo; ariko bikaba binagaragara ko badafata ibintu kimwe n’abandi –n’ubwo nabo ubwabo batabasha kwisobanurira impamvu yabyo.
Nyuma yo kwiha umwanya nitegereza bene abo bantu barangwa no guhorana akanyamuneza no kubisuzumana ubushishozi, dore ibyo nabashije kubona ko byaba ari byo bibatandukanya na rubanda rusanzwe:
Abantu bahorana akanyamuneza bafite impano yo kuzibukira ikintu icyo aricyo cyose cyabahungabaniriza umunezero.
Dufashe nk’urugero, abantu benshi nzi barangwa no guhorana akanyamuneza ntabwo batakaza umwanya wabo bahangayikira amakuba yahanuwe kuzagwirira isi cyangwa se ngo bakomeze kugaruka ku ngorane banyuzemo mu bihe byatambutse. Ibi ntibisobanuye ko baba ari ba mutimamuke.
Mu by’ukuri, bamara igihe gifatika basesengura ku ngingo zitandukanye. Ariko bagaragara nk’abafite ubushobozi bwo gusobanukirwa neza igihe intekerezo zabo zitangiye kwerekera mu nzitane ibasubiza hasi; bityo bakabasha kwikura muri izo nzira, bakerekeza umutima ku bindi bibafitiye umumaro kurushaho.
Abantu barangwa no guhorana akanyamuneza kandi bagaragara nk’abafite ubushobozi bwo gusesengurana ubushishozi ikiguzi cy’igikorwa runaka, bakakigereranya n’inyungu zakomoka ku kukigeraho, bakaba babasha kukizibukira batitaye ku nyungu zacyo niba ikiguzi cyo kugishyira mu bikorwa babonye ko cyaba gihanitse.
Nanone hariho kwibaza tuti mbese aho abantu barangwa no guhorana akanyamuneza, ibanga baba bakoresha si uko baba barasobanukiwe ko umunezero utangwa no kudaha agaciro kenshi ibidusubiza hasi, ahubwo umuntu akibanda ku bimuzamurira umunezero?
Tubirebeye mu ndorerwamo y’iterambere, bigaragara ko hariho kubusana hagati yo gushakisha umunezero mu nzira zo kwirengagiza ibidusubiza hasi no kwibanda ku bituzamurira umunezero.
Niba mu iyororoka rya kiremwamuntu, kwirwanaho bigaragara nk’inkingi nyamukuru muri kamere muntu, iterambere ryitaza ibimusubiza hasi mu byiyumvo ryaba ryumvikana nk’irisanzwe.
Aha, dufate urugero: mu gihe umukurambere wacu wari utunzwe no guhiga no gusoroma avumbuye ubwoko bushya bw’igihumyo, umwanzuro yafata wumvikana ni ugushoka arya icyo gihumyo, kuko mbere yo kuzitirwa n’intekerezo z’uko cyamumerera nabi yaba yabanje kwakira ibyiyumvo bimutegurira uburyohe bw’igihumyo Atari asanzwe amenyereye!
Ibi birumvikana ko ari ibitekerezo. Ingamba mberabyombi mu kugera ku munezero ahari zaba ahanini zishingiye ku gisobanuro umunezero ubwawo uhabwa.
Nakomeje kumva abantu bavuga –nk’urugero- bati jyewe mba nezerewe iyo nteruye umushinga unshishikaje. Abandi bagasobanura uko babona umunezero ko ari ukwiyumva bafatanye urunana n’abandi, kwiyumva ari mu bumwe n’abandi bantu.
Naho ku binyerekeyeho, ntekereza umunezero nk’ibyiyumvo byegereye kunyurwa cyangwa amahoro yo mu mutima. Kuko mu gihe niyumvamo akanyamuneza ka hato na hato, ibyo bihe byo kwiyumvamo umunezero wo hejuru ntibisobanuye byanze bikunze ko ibyo aribyo byiyumvo by’igihe cyose.
Wigeze umara igihe iruhande rw’umuntu uhorana gushamaduka igihe cyose? Jye ntekereza ko bene iyo mimerere yananiza umubiri.
Ahari byaba bidashishikaje, ariko ku bwanjye, umunezero ni ibyiyumvo bisigara iyo ntandukanije ibihe byandemereye n’ibihe byamereye neza.
Nkaba nahitamo kwigumira ku gipimo cyagereranywa kuri +5 mu kigwi cyo gukonkoboka ku gipimo cya -40 ngo nyuma nze gutumbagira ku gipimo cya +55.


c: text/html

text:
Youth Engagement in Agriculture Network-Rwanda
This Month We Celebrate
We want to change the image of sweet potatoes said Regis Umugiraneza
Ubuhinzi Bwacu: Ibitekerezo by'abahinzi ku ngingo igira iti: " Gucika kw'amoko amwe namwe y'ibihingwa "
Ubuhinzi Bwacu: Ibitekerezo by’abahinzi ku ngingo igira iti: " Gucika kw'amoko amwe namwe y'ibihingwa "
Bahinzi Borozi namwe mukunda ubuhinzi Mwaramutse , Uyu munsi tugarutse mu Kiganiro UBUHINZI BWACU, Turaganira ku nsanganyamatsiko igira iti" Gucika kw'amoko amwe namwe y'ibihingwa ". Bitewe n'ihindagurika ry'ibihe ndetse na gahunda yo kongera agaciro ibihingwa byatoranyijwe, hari amoko y'ibihingwa agenda agabanyuka mu Rwanda.
Turagaruka kuri izi ngingo zikurikira
-
o
- Ni iki cyakorwa ngo imbuto z'ibihingwa gakondo zigire uruhare mu gutera imbere k'ubuhinzi. o
- Hari imbuto iwanyu zaba zarahabaga none zikaba zitakiboneka? o
- Ni uruhe ruhare rw'ubushakashatsi mu gusigasira ibihingwa gakondo o
- Imbogamizi mu gusigasira ibihingwa gakondo o
- Ibisubizo kuri izo mbogamizi?????
Mu gutangira ikiganiro uyu yatangiye agaragaza amoko amwe y’ibihingwa agenda acika harimo Imitima y'imfizi/coeur de beuf, inkoli, imikunde, ibikoro, amateke bitaga nshogeye (yararaga kuziko), Imyumbati ya gitaminsi,imiribwa,insina ya gisubi,kamaramasenge nibindi [...] byaracitse kandi byari bifite akamaro gakomeye mumirire y'abanyarwanda
Mu kumwunganira uyu yagize ati : “Uko bigaragara ku masoko atandukanye ibiribwa bimwe biragenda biba bicyeya mu bwinshi ndetse no mu bwiza. Imbuto ku masoko zifite amusaruro mucye kandi ziranahenze cyane. Imineke imwe twita goromisheri muri iki gihe yarabuze mu masoko cyane cyane mu intara naho ibonetse iba ihenze umwe ugura 100 cyangwa hejuru , bitewe naho uherereye. Wagaruka kuri kamara masenge(imineke mito) nayo nuko umwiza urahenze cyane aho usanga kamwe ukabariye igiciro kiri hagari ya 50 cyangwa hejuru . Muri rusange ibi biribwa ndindamubiri birimo kugenda bigabanuka kukigero cyihuta.
Uyu nawe ati: “RAB ifite Gene Bank aho buri kintu cyose kibitse ku buryo kitazimira burundu igisabwa nukureba umusaruro bitanga hakurikijwe ibikenewe muri iki gihe tugezemo kuko uko abantu biyongera ni nako hakenerwa ibyo kurya byinshi”
“iki kiganiro no cyiza ,imbuto gakondo zanimezaga mu cyaro ntizikihaba ,amapera ,amapapaye,amarongi,imyembe isigaye ituruka Burundi na Tanzania , sinzi niba hari abantu bashinzwe kwita kumbuto muri RAB ? Hakwiye izindi ngufu mu kuzegereza abahinzi no mucyaro kuko nabo barazishaka cyane ahubwo ntamakuru yaho zaboneka !”
-
o
- “Gucika burundu ntibyazimira kuko bibitswe neza ariko ikibazo nukumenya ngo bizongera guhingwa cyane ryari?” o
- “Imyumbati ya gitaminsi, bugurubwinkware yamaraga imyaka 2-3 ubu turahinga iyera mu mwaka 1.” o
- “Ibikoro byahingwaga mu mishike none kuraza ubutaka ntibikibaho” o
- “Amateke ya nshogeye yahingwaga nayo mu mushike kandi agashyirwaho amase ahagije none ubu kubona imborera ni ikibazo kitoroheye abahinzi!!!!”
Ikiganiro uko cyagiye kigenda abahinzi n’abagoronome bakomeje gutanga ibitekerezo byabo ku buryo bunwa iyi ngingo aho uyu yagize ati: “Amoko y'ibihingwa bimwe na bimwe agenda azimira bitewe nuko abahinzi baba bamaze kubona andi moko abyara umusaruro mwinshi ariko ku bijyanye no guteza imbere ibihingwa twari dusanganywe , njye mbona tuzageraho tugasigara duhinga imbuto zo hanze gusa kuko, ubucuruzi bw'imbuto zitunganyijwe mu nganda neza buragenda butera imbere cyane bityo uzicuruza ntaba ashaka ko umuhinzi ashobora kwibikira imbuto ye , hari imbuto zimwe za hybrids udashobora gukuraho imbuto ngo uyibike kuko uyiteye itazamera. Bityo rero ndumva hagakwiye kubaho ubushakashatsi bushingiye ku mbuto twahoranye zigakorerwa breeding zigatanga imbuto zishobora gutanga umusaruro uhagije ndetse zikanabasha kwihanganira ubutaka bwacu kuko nubundi ariho zari zisanzwe zihingwa.”
“Ikindi nkaho nzi iwacu, heraga ibihaza , ubwoko bw'amasaka bumwe ntiwabubona, imyumbati ya gacyacyari (imiribwa), iya gitaminsi ( y'ubugali) nayo imwe ntikiboneka, amoko y'insina zagiraga imineke iryoshye, ibijumba n'ibindi byinshi.”
Mwaramutse , izimira ry'Imbuto za gakondo ririmo guterwa nuko ubu agriculture dufite ari business oriented (ubuhinzi bwerekeza k’ubucuruzi) kandi nkuko mubizi zitanga umusaruro mukeya urugero ibigori ariko hakabayeho uburyo bwo gukora conservation yazo kuko kugeza ubu muri za restaurants nizo zikunzwe urugero Idegede muri hotel rihenda cyane kurusha inyama amashaza iyo wishyiriyeho rushe imwe hiyongeraho 500 kuyo wari kwishyura .
Uyu yashatse gutanga igitekerezo cye mu cyongereza aho yagize ati :“The role of research in the conservation of indigenous crop species should be: (1) Construction of a digitalized & peer reviewed database with clear morphological characterization and information on origins, (2) Construction of a digitalized and peer reviewed Gene Bank for indigenous crop species, (3) Establishment of Botanical Gardens composed of compatible indigenous crop species in protected & isolated areas such as National Parks
Uyu yagerageje kuvuga uko yumva imvano y’iri cika ry’imbuto zimwe na zimwe ati : “Ugucika kw'amoko y'imbuto zimwe na zimwe za gakondo, mbona biterwa n'ingufu nke zigaragara mu bushakashatsi bw'ikigo RAB mu kubungabunga amwe mu moko y'imbuto za gakondo.
Urugero: Mu mwaka wa 2002-2003 , ikigo cy'ubushakashatsi mu by'ubuhinzi cyitwaga, icyo gihe, ISAR, cyari gifite gahunda ihamye yo guteza imbere imbuto za gakondo z'imboga. Aha twavuga nka : imbogeri, dodo, imbwija, inyabutongo, isogi, isogo, inkori,..... Icyo gihe bamwe mu bashakashatsi ba ISAR/RUBONA, bari kumwe na Ruganzu Vicky,baje kudukangurira, aho nakoraga, guhinga ayo moko y'imboga ku buryo wabonaga ari ibintu bifite sustainability. None iyo gahunda mbona yaracumbagiye. Uretse imboga gusa , hari n'ibindi bihingwa bikwiye kwitabwaho.”
Inama n’ibisubizo byatanzwe
-
o
- Ingamba zikomeye zikwiriye kwita bwaho harimo kuzana imbuto nziza bashishikariza abahinzi gutera imbuto nziza ndetse n’abandi muri rusange kugira ibiti mu ngo zabo byeraho imbuto nk’izirandaranda ku nzitiro zabo ndetse no mu turima twegereye inzu. Urugero nk'amatunda , ibinyomoro, amarongi mandarine. Nkumva ibi RAB na NAEB bifatanije mu bukangurambaga hari icyahinduka kandi kiza” o
- “Umuti mbona ni uko hagakwiye kubaho gahunda yo guteza imbere imbuto gakondo zigahabwa ubushakashatsi zigatanga umusaruro nazo mwiza.” o
- “RAB yakarebye uburyo zitacika kuko inyinshi nasanze Arizo zifite ubudahangarwa mukurwanya indwara zadutse zirimo cancer , Diabetes n’ibindi” o
- “Igisubizo cyabyo kigomba kuva kumbaraga RAB,Minagri nabandi bafatanyabikorwa babo bazashyira mubushakashatsi butuma bicika”
Icyitonderwa:
Ibitekerezo byatanzwe byose ntago byagarajwe hano bitewe n’uko ari ikiganiro kirekire cyane hagiye hatoranywamo imirongo migari ikavugwa muri make. Amazina yabatanze ibitekerezo ntago yagaragajwe muri iyi nkuru gusa amagambo yose ari mu utwuguruzo n’utwugarizo (“…”) yose yandikuwe uko yanditse mu kiganiro na ba nyirayo.
Ikiganiro nk’iki kiba buri ku Cyumweru.
Ushaka gukurikira ibi biganiro ukaba uri umuhinzi/umworozi cyangwa umugoronome/veterineri ku rwego urwo arirwo rwose nawe wasaba kujya k’urubuga rwa YEAN Whatsapp unyuze kuri nimero ikurikira: +250 788 845 727 ,wakurikira YEAN kuri facebook cyangwa kuri twitter #UbuhinziBwacu @YEAN_Rwanda

robotstxt: allowed

filter: keep


text:
Yvan Buravan ni umuhanzi umaze kubaka izina mu mitima y'abakunzi ba muzika cyane cyane hano mu Rwanda. Uyu muhanzi uri mu bakunzwe cyane mu minsi ishize yegukanye igihembo cya Prix Decouvertes cyamuhesheje kwegukana ibihumbi icumi by'amayero ndetse akanafashwa gukora ibitaramo bizenguruka ibihugu binyuranye ku mugabane wa Afurika.
Ubwo abategura iri rushanwa bateguraga gahunda ya Yvan Buravan bamumenyesheje ko azahaguruka i Kigali hagati muri Gashyantare 2019 agatangira ibi bitaramo byitezwe ko bizarangirira i Paris mu Bufaransa muri Gicurasi 2019. Amakuru agera ku Inyarwanda.com ahamya ko uyu muhanzi agomba kugenda agiye kuko agomba gukora ibi bitaramo atagaruka mu Rwanda kugeza igihe agarukiye mu gihugu.
Yvan Buravan akimenyeshwa iyi gahunda yasabye abategura Prix Decouvertes ko bamuha akanya mu cyumweru cyo kwibuka Jenoside yakorewe Abatutsi mu 1994 akaba yaza mu Rwanda kwifatanya n'abandi banyarwanda muri iki gihe cy'ingenzi cyane ku banyarwanda. N'ubwo cyari icyemezo gikomeye yafashe, Yvan Buravan asanga cyari gikwiye kandi yishimiye ko abategura Prix Decouvertes babimwemereye nk'uko tubikesha uyu muhanzi mu kiganiro kigufi yahaye Inyarwanda.com.
Yvan Buravan yafashe icyemezo gikomeye cyo gusaba abategura Prix Decouvertes ikiruhuko mu gihe cyo Kwibuka Jenoside yakorewe Abatutsi mu 1994 kugira ngo agaruke mu Rwanda kwifatanya n'abanyarwanda muri ibi bihe
Yvan Buravan yagize ati "Bari baramenyesheje amatariki y'agateganyo nzahagurukiraho ntangira ibitaramo byo kuzenguruka ibihugu binyuranye bya Afurika, ibi bitaramo nzabikora ku buryo nzagumayo nkazenguruka Afurika ntagarutse mu Rwanda kugeza ibitaramo birenga icumi mbirangije, aha rero nabasabye ko banyemerera bagakuramo icyumweru cyo Kwibuka Jenosisde yakorewe Abatutsi nkazakimara ndi mu Rwanda kandi baranyumvise, dufitanye inama muri iyi minsi ari nayo izemerezwaho ingengabihe y'ibitaramo byanjye ariko icyifuzo cyanjye baracyakiriye kandi kigomba kubahirizwa."
Yvan Buravan byitezwe ko namara kumenya gahunda y'ibitaramo bye akomeza imyiteguro dore ko yanayitangiye hakiri kare akazahaguruka mu Rwanda hagati mu kwezi kwa Gashyantare 2019 atangira ibi bitaramo bizahera aho ingengabihe ari buhabwe muri iyi minsi izatangirira. Muu bitaramo bya Yvan Buravan azaba acurangirwa n'abacuranzi b'abanyarwanda banamufashije mu gitaramo cyo kumurika Album ye ya mbere 'The Love Lab' ari nabo bamaze igihe bakorana.
REBA HANO INDIRIMBO SI BELLE YVAN BURAVAN AHERUKA GUSHYIRAHANZE


text:
Umusore w’imyaka 37 yakubiswe n’abantu benda kumwica bamuziza ko agiye atabaguriye ngo kandi ari umukire.
Uyu musore usanzwe akora akazi ko kubaza ngo yavuye kukazi ke asanzwe akora maze ageze murugo ajya kumuhanga kugura buji yo gucanisha akaba ari naho yasanze uru rubyiruko rwari rwiganjemo abasore n’inkumi b’ibirara maze baramusuhuza bamusaba ko yabagurira akantu maze umusore abarahira ko umunsi wose atigeze aronka ariko ntibabyumva,.
Bakomeje guhatiriza maze batangira gukoresha ingufu nyinshi maze agwatiriza telephone ye abaha 1500frw bayamaze ntibanyurwa baramukurikira baramufata bamwaka andi ndetse banamupfuka umunwa ngo adatabaza ubwo basatse imifuka yose basanga koko ntakuntu nawe yari ameze maze bafata umwanzuro wo kumukubita,
Uyu musore yakubiswe atazi icyo azira maze bamugira intere kugeza murukerera aho bamuretse bakeka ko yaba yashizemo umwuka kubwa Nyagasani abaturage basanze agihumeka akuka ka nyuma nuko ajyanwa kwa muganga.
ITANGAZO
1.Ku bufatanye na Ngwino.com turamenyesha abantu bajya bakenera amakuru ajyanye n’akazi ko babana natwe ku rubuga rwa Whats’up banyuze hano (Whats’up)
2.Ubaye wifuza kwamamaza, ufite ikibazo, igitekerezo cyangwa se inyunganizi ku makuru tukugezaho watwandikira cyangwa ukaduhamagara unyuze kuri numero: 0736206687


text:
IMANA YAGUHINDURIRA IZINA
IBICE BYO GUSOMA: Zaburi ya 103; Itangiriro 17:1-12a; 15-16; Abakolosayi 2:6-12.
Ndabasuhuje bene Data bakundwa. Ndashimira Imana yongeye kunkoresha mu kubagezeho ijambo ryayo. Uyu munsi turaganira ku butumwa bugira buti: “IMANA YAGUHINDURIRA IZINA”.
Izina ni inyito umuntu amenyekaniraho, ahamagarwamo, abantu bifashisha mu gihe bamwerekezaho. Izina ni ikirango gatozi umuntu afata hakurikijwe ibimugaragaraho, ibyo bamukeneyeho cg bamwitezeho hagamijwe kugaragaza itandukaniro hagati ye n’abandi. Umuntu ashobora kwitwa izina hagamijwe kugaragaza ishusho nziza y’imibereho ye cg iy’ababyeyi be (izina ryiza) kimwe n’uko ashobora kwitwa izina hagamijwe kugaragaza ishusho mbi y’imibereho ye cg iy’ababyeyi be (izina ribi). Umunyarwanda yaravuze ngo: “Izina niryo muntu”; undi nawe aravuga ati: “Iso ntakwanga akwita nabi”. Ushobora kubona ingero nyinshi z’abantu mubana cyangwa mwabanye bagiye bagaragaza imyitwarire cyangwa se imibereho ihuye neza neza n’uko bitwa. Ibi byerekana ko ari izina ryiza, ari n’iribi, byombi ari umurage. Ibikorwa cg ibisobanuro bikubiye mu izina ni byo zina ry’ umuntu mu buryo bwuzuye; ayo duhamagarwa ni inshamake z’amazina yacu nyayo. Burya kandi uguhamagaye mu izina ribi aba ashatse kuvuga byinshi bibi kurusha iryo zina ubwaryo. Nubwo bavuga ko izina ariryo muntu, hari utatira igihango cy’izina rye akigaragaza mu buryo buhabanye n’izina yahawe. Ni muri ubwo buryo Lusiferi (“Lucifer”) wari ufite izina ryiza risobanura “umutwaramucyo” ("light-bringer") yaritatiye, bityo bituma yitwa Satani, bisobanura “Umushukanyi” (Yesaya 14:11-14). Ubundi ikimenyerewe nuko umuntu ahindurirwa izina ava ku ribi ajya ku ryiza; biragatsindwa kuva ku izina ryiza ujya ku ribi!
Hari impamvu zitandukanye zishobora gutuma umuntu yifuza guhindura izina: nko kuba ritesha agaciro nyiraryo; risesereza imyifatire mbonezabupfura cyangwa ubunyangamugayo bw’abantu; etc. Akenshi amazina nk’ayo ababyeyi bayita abana kubw’ubuzima babayemo: Nyiragahinda; Ndaruhekeye; etc. Guhindura izina wiswe n’ababyeyi bishobora koroha kurusha guhindura izina wahimbwe n’abantu kubw’imyitwarire yawe: Kariganya; Manyanga; Biryuwiziritse; Karyamyenda; Kazizi; etc. Cyakora ryaba izina ribi wiswe n’ababyeyi; ryaba iryo wiswe na rubanda; yose Imana ishobora kuyahindura. Ndagusabira ngo muri uyu mwaka dutangiye wa 2021, Imana izaguhindurire izina! Ntukongere kwitwa Yabesi, Kariganya, Rumarinkwi (umukobwa wagumiwe); etc!
Iyo bibaye ngombwa Imana yemera ko umuntu ahindurirwa izina. Hari ingero nyinshi z'abantu Imana yahisemo guhindurira amazina: Aburahamu witwaga Aburamu; Sara witwaga Sarayi; Petero witwaga Simoni; Pawulo witwaga Sawuli; etc. Umuntu ashobora guhindurirwa izina hashingiwe ku byahindutse cg ibizahinduka kuri we. Buri zina rishya rijyana n'isezerano rishya. Abantu bose bahinduriwe amazina kubera amasezerano bahawe. Kubera iyo mpamvu, nasanze buri muntu wese wibitseho isezerano afite n'izina rishya. Nawe usoma ubu butumwa ushobora kuba wibitseho izina rishya.
Imana ijya itangira kwita umuntu izina rishya akiri mu mibereho ye ya kera. Abantu benshi Imana yise amazina mashya ntabwo byahise bihinduka ngo abantu babimenye kandi bayabite; ndetse n'ubuzima barimo bujyanye n'amazina yabo ya kera ntabwo bwahereyeko buhinduka. Aburahamu na Sara bakomeje kubura urubyaro mu gihe cyagenwe kandi bitwa ba sekuru na nyirakuru b'amahanga; Dawidi yakomeje kuragira intama kandi yarimitswe ngo abe Umwami. Ahari nawe ukomeje kuba mu buzima bwa kera kandi wibitseho izina rishya (isezerano). Ahari izina ryawe rishya ni wowe gusa urizi kuko Imana ijya kurihindura mwari mwenyine. Tekereza ukuntu byagoye Yakobo gusobanura ko atacyitwa iryo zina. Birashoboka ko abantu bakomeje kumwita izina yakuweho. Isi ijya ikunda kutwita amazina ya kera yibutsa amateka twanyuzemo: ubukene bw'iwanyu, ibibazo wanyuzemo, etc. Izina rya kera bose bararizi nyamara ufite izina rishya abandi batazi (Ibyahishuwe 2:17). Abantu bafite uburenganzira bwo kukwita izina rya kera kuko ari ryo bazi. Ntucumuzwe n'umuntu ukuzi gusa mu izina rya kera; uramurenganya. Reka agufate uko akuzi kuko niho amakuru afite agarukira. Wowe wirebere mu izina rishya Imana ikwita ureke kwibona mu mazina abantu bakwita. Nubwo byatinda inkuru y'izina ryawe rishya izamenyekana utiriwe uyamamaza. Ntabwo ushinzwe kubwira abantu no kubumvisha ko hageze ko witwa izina ryawe rishya. Iyo igihe cy'Imana kigeze ababishinzwe barabyamamaza wowe wigaramiye. Mbese wemera ko Imana ishobora kuguhindura izina? Birashoboka cyane!
Nyina wa Yabesi yamwise iryo zina kubera ko “yamubyaranye agahinda” (1 Ngoma 4:9). Bishoboka ko hari abakinaga ku mubyimba Yabesi kubera iri zina, bituma akurana igikomere mu mutima, bimutera kujya imbere y’Imana arayisabira ati: “Icyampa ukampa umugisha rwose, uk?gura imbago yanjye kandi ukuboko kwawe kukabana nanjye, ukandinda ibyago ntibimbabaze.”(1 Ngoma 4:10) Yabesi yasabye Imana ibintu bine: umugisha; kumwagurira imbago; kumurinda ibyago; ko ukuboko kwayo kubana na we; kandi Imana yarabimuhaye. Ndashaka ko uyu munsi dusenga isengesho nk'irya Yabesi tugasaba Imana ikaduhindurira amazina, ikagura imbago zacu. Wireba aho wavukiye cyangwa se uburyo waba ubayeho; Imana, yacu yabikora abantu bagatangara. Ntabwo abantu bose bakomeye cg bubatse izina rikomeye ariko bavutse. Bamwe bavutse mu miryango itazwi none ni ibirangirire; abandi bavutse iwabo ari abakene none ni abaherwe; abandi iwabo ntibari bazi gusoma none barangije za kaminuza; etc.
Nshuti mwene Data, sinzi ibyo wanyuzemo bikaba byaratumye witwa gutyo; ariko uyu munsi birashoboka ko Imana yaguhindurira izina. Si twe twahisemo amazina twahawe tukivuka. Ariko kimwe na Aburahamu na Sara, dushobora kwihesha izina ryiza. Imana yabonaga ko Aburamu yari indakemwa. Igihe yamuhaga ibisobanuro birambuye ku isezerano yari yaramuhaye, yise Aburamu na Sarayi amazina agaragaza ibyari kuzabaho mu gihe kizaza. Nk’uko amazina yabise abigaragaza, Aburahamu yabaye sekuruza w’amahanga menshi, naho Sara aba nyirakuruza w’abami. Ingeso zacu nziza zishobora kuduhesha izina rishya. Kubera iyo mpamvu ukwiye kwibaza uti: “Ni irihe zina nihesha ku bantu no ku Mana? Umuryango ukomokamo cg undi muntu uwo ari we wese ntibaguhindurira izina ribi ukomora ku ngeso mbi nk'ubusambanyi, ubusinzi; etc. Yesu niwe wenyine ushobora kuguhindurira mwene iryo zina ugatandukana naryo burundu. Ndagira ngo nkumenyeshe ko muri izi ntangiriro z’umwaka ari igihe cyiza cyo guhitamo guhinduka no kwikiranura n’igihango kibi kiri mu izina ryawe. Umuntu abasha kwikiranura n’igihango kiri mu izina rye akiri muzima. Kuko tutazi icyo uyu mwaka dutangiye uduhishiye, uyu niwo mwanya wawe. Salomo yaravuze ati: “Abazima bazi ko bazapfa, ariko abapfuye bo nta cyo bakizi kandi nta ngororano bakizeye, kuko batacyibukwa.” (Umubwiriza 9:5-6) Nk’umuntu ufite ubuzima bushira vuba kandi mu buryo butunguranye, ukwiye gutegura uko izina ryawe ryazasigara ari umurage w’imigisha aho kuba itongo ry’imivumo. Ndangije nkwifuriza, umwaka mushya muhire wa 2021.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph (EAR Shyogwe)
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 31/12/2020
Comments
-
Mwakoze cyane Archd kubw'ubutumwa bwiza mutugezaho.
- 1. Joseph Alain On 31/12/2020
Add a comment


text:
Mu Rwanda
Rwanda: Hari Kurebwa Uko Igihe Cyo Gutegereza Kubagwa Cyahabwaga Abarwayi Cyagabanywa
Leta y’u Rwanda ibinyujije muri Minisiteri y’Ubuzima itangaza ko hari kwigwa uko ibintu byahuzwa k’uburyo gahunda z’igihe kirekire zahabwaga abarwayi bagomba kubarwa zagabanyirizwa igihe.
Abarwayi bari barahawe iriya gahunda kugeza ubu babarirwa mu bihumbi bitatu.
Birashoboka cyane ko iyi ngingo yizweho kubera ko byari bimaze kugaragara ko hari abapfa cyangwa bakarushaho kugubwa nabi bategereje ko italiki yo kubagwa igera.
Gahunda yo kohererezanya abarwayi nirangiza kwemezwa izakomeza kugira ngo ikibazo cy’abahabwaga ‘rendez-vous’ z’igihe kirekire gikemuke.
Hari abaturage bamaze igihe binubira ko igihe bahabwa cyo kuzaza kubagwa hari ubwo kiba kirekire k’uburyo hari n’abapfa batavuwe.
Umuyobozi mukuru w’ibitaro bya CHUK, Dr Theobald Hategekimana yabwiye RBA ko iyo bajya gutanga igihe runaka azaza kwibagwa hari ibyo bakurikiza.
Muri byo harimo ibyiciro by’abarwayi hashingiwe ku buremere bw’uburwayi bafite.
Yagize ati: “Ntabwo wabona umuntu ufite ikibyimba mu ruhago yihagarika amaraso, ngo uvuge ngo uwo muntu uzamubaga hashize amezi abiri, uba ugomba kumubaga mu buryo bwihuse.”
Ibyo Dr Hategekimana abihuriraho n’abandi baganga.
Hari uwabwiye Taarifa ko kimwe mu bintu bijya bivuna abaganga ari uko buri murwayi aba yumva ko ububabare bwe bukomeye kurusha ubw’undi bityo ko ari we wagombye kwitabwaho mbere y’abandi bose.
Minisiteri y’ubuzima ivuga ko abenshi mu barwayi babagwa baba ari abivuza indwara z’ababyeyi, indwara zo mu muhogo, amazuru no mu matwi, indwara zo mu rwungano rw’inkari, kubagwa mu mutwe ndetse n’uburwayi bw’amagufa.
Icyakora Umuyobozi Mukuru ushinzwe ibikorwa by’ubuvuzi muri Ministeri y’Ubuzima, Dr. Corneille Ntihabose yabwiye Ikigo cy’igihugu cy’itangazamakuru ko abarwayi bakoresha ubwisungane mu kwivuza Mutuelle de Santé ari bo ahanini bagira ibibazo byo guhabwa ‘rendez-vous’ z’igihe kirekire.
Icyakora gutinda kubaga umuntu ufite buriya bwisungane biramuzahaza.
Urugero rutangwa n’urw’umuntu wavunitse igufwa ntahite abagwa.
Iyo imvune igufa ryacitse itinze kubagwa, bituma igufa rifatana mu buryo butari bwiza, bituma uzabaga umurwayi nyuma y’amezi abiri…azabanza kugira ibyo atandukanya igufwa akarishyira ku murongo, agashyiramo ibyuma, bikazfata igihe kugira ngo umurwayi akire.
Ku rundi ruhande, Dr . Sendegeya Augustin ushinzwe ibikorwa mu Bitaro byitiriwe Umwami Faycal, we avuga ko gahunda yo kwakira abarwayi bazoherezwa n’ibindi bitaro bayiteguye neza.
Dr.Corneille Ntihabose avuga ko Leta y’u Rwanda iri gushyira imbaraga mu kwigisha umubare munini w’abaganga bitewe ni uko umuvuduko wo gusohora abaganga utari ukigendanye n’indwara zihari n’abakenera kwivuza.
Minisiteri y’ubuzima ivuga ko nta mpinduka zizabaho mu bijyanye n’ikiguzi cy’ubuvuzi.
Ngo umurwayi uzavurirwa mu bitaro byitiriwe Umwami Faycal azishyura kimwe n’uwivurije ku bitaro bya Kaminuza bya Kigali CHUK.


text:
Inyigisho yo ku wa mbere w’Icyumweru cya gatatu cy’Igisibo; 29 Gashyantare 2016
Amasomo : 2 Bami 5, 1-15a ; Zab 41, 2-3; 42, 3-4 ; Lk 4, 24-30
Yezu akuzwe! Dufate akanya gato tuzirikane ingingo zimwe na zimwe duhabwe n’Ivanjili y’uyu munsi.
- Koko nyirandakuzi ntimutaha ubukwe !
Mu kinyarwanda, hari umugani ugira uti « Nyirandakuzi ntimutahana ubukwe ! » Ibi na byo byabaye kuri Yezu ; twabyumvise mu ivanjili y’uyu munsi.
Umunsi umwe Yezu yagiye i Nazareti mu karere k’iwabo ; aho yarerewe maze ahigishiriza Inkuru nziza y’umukiro. Ngo abari aho baramwumvise, baramushima kandi batangazwa n’amagambo y’ineza yababwiraga. Ariko bibanga mu nda ; maze nyirandakuzi irabataha. Luka atubwira ko bagize bati « Uyu si mwene Yozefu » (Lk 4, 22). Matayo we avuga ko bavuze bati « Ariko ubu buhanga n’ubu bubasha bwinshi abikomora he ? Uriya si umwana wa mubaji ? Nyina ntiyitwa Mariya ?… None se biriya byose abikomora he ? » Ngo nuko abatera imbogamizi (Mt 13, 55-57).
Nuko rero banangira umutima, ni bwo Yezu na we ababwiye ati « Ndababwira ukuri : nta muhanuzi ushimwa iwabo » (Lk 4, 24).
Natwe bavandimwe, hari ubwo « nyirandakuzi » itubuza kwakira umuvandimwe, cyangwa icyiza kimuturutseho, cyangwa giturutse ku muturanyi, cyangwa ku uwo twumva tuzi neza. Dore zimwe mu mvugo dukoreshwa na nyirandakuzi : Uriya se none yihangishijeho ibiki ? Aravuga se iki ko muzi ? Buriya se yacecetse, ko ibyo agiye kuvuga mbizi ! Yewe, uriya we nta cyo mutegerejeho, ndamwiyiziye… n’izindi mvugo nk’izo !
- Nyirandakuzi ariko ituvutsa imigisha myinshi !
Matayo umwanditsi w’Ivanjili atubwira ko icyakurikiye iyo nyirandakuzi, ari uko Yezu atahakoreye ibitangaza byinshi, abitewe n’ukutemera kwabo (Mt 13, 58). Luka we mu Ivanjili y’uyu munsi yatubwiye ukuntu Yezu yabahaye ingero z’abandi bahanuzi batakiriwe na bene wabo (Israheli), ahubwo bakabera umugisha abanyamahanga babakiriye. Aba banyamahanga ni umupfakazi w’i Sareputa waboneye umugisha mu kwakira umuhanuzi Eliya (reba 1 Bami 17, 9) ; na Nahamani w’Umusiriya wakijijwe ibibembe n’umuhanuzi Elisha (reba 2 Bami 5, 14).
Natwe bavandimwe, hari ubwo twivutsa icyiza n’umugisha kuko nyirandakuzi iba yatumye duhigika uwari ubituzaniye. Hari ubwo duheza uwari uje kudutiza amaboko ; hari ubwo twamagana uwari utuzaniye inkuru nziza ; hari ubwo nyirandakuzi na nyirandabizi bitujugunya mu manga y’agahinda, amaganya ndetse n’urupfu kuko twanze kumva uwari uje kutuburira !
- Ariko nta gishobora gukoma imbere ubutuma bwa Yezu
Ngo abari mu isengero bumvise ayo magambo ya Yezu abereka inkurikizi za nyirandakuzi, barushijeho kunangira umutima, barabisha, kugera n’aho bamusohora mu mugi kugira ngo bamurohe mu manga uwo mugi wari wubatseho. Ariko Luka akatubwira ko we yabanyuze hagati akigendera (Lk 4, 28-30).
Yezu rero yikomereje ubutumwa bwe ahereye i Kafarinawumu (Lk 4, 31) ; azabukomeza kugera ku ndunduro y’ubuzima bwe. Nta kizamukoma imbere ; habe ndetse n’urupfu, urupfu rwo ku musaraba. Icyamuzanye azagisohoza kugeza igihe azagirira ati : « Birujujwe » (Yh 19, 30).
- Ariko se Yezu twe tumwakira dute ?
Yohani ati « Yaje mu bye, ariko abe ntibamwakira. Nyamara abamwakiriye bose, yabahaye ububasha bwo guhinduka abana b’Imana, abo ni abemera Izina rye » (Yh 1, 11-12). Koko, Nyagasani agoborera ibyiza kandi agahunda imigisha y’igisagirane abemeye kumwakira. Uwakiriye Yezu Kristu, agirirwa « ubuntu bugeretse ku bundi » (Yh 1, 16).
Muri iki gisibo, tugire icyo twibaza : Twe twakira Yezu dute ? Aho natwe ntitwigira ba « najuwa » ? Aho « nyirandamuzi » ntitubuza gutera agatambwe tugana imbere mu kwemera kwacu no mu bukristu bwacu ? Aho iminsi n’akamenyero ntibyankamuyemo ishyaka nari mufitiye kera ? Aho agahararo ntikajimije cya kibatsi cy’urukundo cyangurumanagaho ejo hashize ? Aho sinarambiwe kumva Yezu no kumutega amatwi ? Twisuzume tutihenze.
Mukomeze mugire igisibo cyiza. Nyagasani Yezu muhorane.
Padiri Balthazar NTIVUGURUZWA
Seminari Nkuru ya Nyakibanda


text:
Animatronic Dinosaurs Ibiranga
* Uruhu rwigana cyane
Dukeneye uburyo bwa dinosaur bufatika bwo kugenzura no kugenzura, hamwe nimiterere yumubiri ningaruka zo gukoraho uruhu.Twakoze dinosaur ya animatronic hamwe nubucucike bworoshye bworoshye ifuro na silicon reberi, tubaha isura nyayo no kumva.
* Imyidagaduro myiza yimyidagaduro hamwe nuburambe bwo kwiga
Twiyemeje gutanga ibicuruzwa byimyidagaduro.Abashyitsi bashishikajwe no kumenya ibintu byinshi byimyidagaduro ya dinosaur.
* Irashobora gusenywa no gushyirwaho kugirango ikoreshwe inshuro nyinshi
Diniosaurs ya animatronic irashobora gusenywa no gushyirwaho inshuro nyinshi, itsinda rya Kawah ryoherejwe rizagufasha kugirango ushyire kurubuga.
* Kurwanya ubushyuhe bwo hejuru cyangwa buke
Uruhu rwa animatronic dinosaur ruzaramba.Kurwanya ruswa, imikorere myiza idafite amazi, irwanya ubushyuhe buke cyangwa buke.
* Custom yakozwe
Turashaka guhitamo ibicuruzwa dukurikije ibyo abakiriya bakunda, ibisabwa cyangwa ibishushanyo.
* Sisitemu yo kugenzura cyane
Sisitemu yo kugenzura ubuziranenge bwa Kawah, kugenzura byimazeyo buri gikorwa cyo gukora, guhora ugerageza amasaha arenga 30 mbere yo koherezwa.
Animatronic Dinosaurs Yerekana
Parike
Kubaka
Icyiciro
Carnival
Inzu Ndangamurage
Ikibanza
Mall
Ishuri
Umuryango
Inzu
Umujyi
Mu nzu
Imiterere ya Dinosaur
Ingendo:
- Umunwa ufunguye kandi ufunge guhuza amajwi.
- Amaso arahumbya.(lcd kwerekana / gukanika ibikorwa)
- Ijosi hejuru no ibumoso-iburyo.
- Umutwe hejuru no hepfo-ibumoso ugana iburyo.
- Imbere yimbere.
- Isanduku irazamura / igwa mu kwigana guhumeka.
- Umurizo.
- Umubiri w'imbere hejuru no hepfo-ibumoso ugana iburyo.
- Gutera amazi.
- Umwotsi.
- Amababa.
- Ururimi rwimuka no hanze.
Ibikoresho by'ingenzi
Amashusho yinyamaswa
T Rex Dinosaur Ibipimo 20 Byakozwe Byakozwe
Animatronic Triceratops Uburebure 5M
Igikoresho cya Animatronic Igicuruzwa cyihariye
Ibipimo
Uburyo bwo gukora
1. Gushushanya
* Kawah Igihugu gisanzwe cyuma na moteri idafite brush kugirango tumenye neza ko dinosaur ishobora gukoresha imyaka myinshi.
2. Kwerekana icyitegererezo
* Ifuro ryinshi ryinshi ryerekana moderi ya dinosaur neza.
3. Kubaza
* Ikipe ya Kawah yabigize umwuga ifite uburambe bwimyaka irenga 10, ibipimo bya dinosaur byuzuye.
4. Gushushanya
* Amabara ukurikije ibyo umukiriya asabwa, ibara ryose rirahari.
5. Kwipimisha
* Kawah sisitemu yo kugenzura ubuziranenge, guhora ugerageza amasaha 30 mbere yo koherezwa.
6. Erekana
* Parike ya Dino, Isi ya Dinosaur, Imurikagurisha rya Dinosaur, Parike Yishimisha, Parike Yinsanganyamatsiko, Inzu Ndangamurage, Umujyi wa plaza ..
Ibibazo Bikunze Kubazwa
Diniosaur yigana ni moderi ya dinosaur ikozwe mu cyuma kandi ifuro ryinshi rishingiye ku magufwa ya dinosaur nyayo.Ifite isura ifatika kandi ihindagurika, ituma abashyitsi bumva igikundiro cyumutware wa kera cyane.
a.Niba ushimishijwe nibicuruzwa byacu, urashobora kuduhamagara cyangwa ukohereza imeri mumatsinda yacu yo kugurisha, tuzagusubiza vuba bishoboka, kandi twohereze amakuru ajyanye no guhitamo.Urahawe ikaze no kuza muruganda rwacu gusura kurubuga.
b.Ibicuruzwa nibiciro bimaze kwemezwa, tuzasinya amasezerano yo kurengera uburenganzira ninyungu zimpande zombi.Nyuma yo kwakira 30% yo kubitsa, tuzatangira umusaruro.Mugihe cyo kubyara umusaruro, dufite itsinda ryumwuga tugomba gukurikirana kugirango tumenye neza uko ibintu byifashe.Umusaruro urangiye, urashobora kugenzura imiterere ukoresheje amafoto, videwo cyangwa kugenzura kurubuga.70% asigaye y'ibiciro agomba kwishyurwa mbere yo gutanga nyuma yo kugenzura.
c.Tuzapakira neza buri cyitegererezo kugirango twirinde ibyangiritse mugihe cyo gutwara.Ibicuruzwa birashobora kugezwa aho bigeze kubutaka, ikirere, inyanja hamwe nubwikorezi mpuzamahanga bwa multimodal ukurikije ibyo ukeneye.Turemeza ko inzira zose zuzuza neza inshingano zijyanye n'amasezerano.
Yego.Turashaka guhitamo ibicuruzwa byawe.Urashobora gutanga amashusho, videwo, cyangwa igitekerezo gusa, harimo ibicuruzwa bya fiberglass, inyamaswa zo mu bwoko bwa animatronic, inyamaswa zo mu nyanja, udukoko twangiza, nibindi. Mugihe cyo gukora, tuzaguha amafoto na videwo muri buri cyiciro, kugirango wowe irashobora kumva neza inzira yo gukora niterambere ryumusaruro.
Ibikoresho byibanze bya moderi ya animatronike harimo: kugenzura agasanduku, sensor (kugenzura infragre), abavuga, insinga z'amashanyarazi, amarangi, silicone glue, moteri, nibindi. Tuzatanga ibice byabigenewe ukurikije umubare wicyitegererezo.Niba ukeneye kugenzura agasanduku, moteri cyangwa ibindi bikoresho, urashobora kwandikira itsinda ryabacuruzi mbere.Mbere yuko mdoels zoherezwa, twohereze urutonde rwibice kuri imeri yawe cyangwa andi makuru yamakuru kugirango twemeze.
Iyo moderi zoherejwe mugihugu cyabakiriya, tuzohereza itsinda ryabakozi bashinzwe kwishyiriraho (usibye ibihe bidasanzwe).Turashobora kandi gutanga videwo yo kwishyiriraho hamwe nubuyobozi kumurongo kugirango dufashe abakiriya kurangiza no kuyishyira mubikorwa byihuse kandi byiza.
Igihe cya garanti ya dinosaur ya animatronic ni amezi 24, naho garanti yibindi bicuruzwa ni amezi 12.
Mugihe cya garanti, niba hari ikibazo cyiza (usibye ibyangijwe numuntu), tuzagira itsinda ryumwuga nyuma yo kugurisha kugirango dukurikirane, kandi dushobora no gutanga amasaha 24 kumurongo cyangwa gusana kurubuga (usibye kubihe bidasanzwe).
Niba ibibazo byubuziranenge bibaye nyuma yigihe cya garanti, turashobora gutanga ibiciro byo gusana.


text:
Natangiye mbabwira ko tariki 13Mata 1994 awabaye umunsi mubi mu mateka ya Mushubati. Nababwiye kandi ko aribwo umuryango wa Sakindi wishwe wose hagasigara umugore we w’umuhutukazi. Kwa Muhindi, twapanze gahunda yo kuza gukura Freddy na Petero iwacu tukabazana iwabo muri iryo joro. Dore uko umugambi wari uteye.
Jye nari gutegereza ko buhumana maze ngaherekeza abo basore nkabageza ku ivomero ryo mu Kunini. Iri vomero twitaga Kano (bituruka kuri canaux ) ryari riherereye hepfo yo kwa Pascal Gapyisi unyuze iruhande rwa kawa y’ishuri rya primaire rya Mushubati. Aha niho nari guhurira na Rwanyindo akabaherekeza akabageza mu rugo i Rushikiri. Isaha twahanye iya saa moya z’umugoroba. Nta téléphones zabagaho ngo duhamagarane tubwirane aho tugeze. Umugambi tumaze kuwunoza ndasezera ndataha.
Nigiriye inama yo kudaca inzira nanyuze nza mu rwego rwo kwirinda ko hari uwambaza byinshi. Nabanje ariko gusuhuza Mubyara wanjye (mushiki wa Petero ) wari yarashatse hafi aho ku mugabo w’umuhutu.
Ndangije manuka ku Gitega nsha mu ma kawa mpinguka mu muhanda wa Leta nywuvamo nerekeza kuri ya kano twagombaga guhuriraho nzamuka kwa Gapyisi Pascal mpinguka ku nzu mberabyombi ya Paroisse yitwaga “Mubyiruke”. Nta muntu twahuriye muri iyo nzira yose.
Ngeze kuri Paroisse nashatse kujya gusuhuza Umudiyakoni wahabaga mpageze Sergent gendarme ambwira ko Diyakoni adahari ko yerekeje ku ivuriro. Yari yajyanye n’aba gendarmes babiri aho hasigaye babiri.
Nagumye kwa Padiri ntegereje Diyakoni nk’amasaha 2 ari nako nganira na Sergent.
Mbonye atinze kandi ndambiwe kuguma aho ndasezera ndazamuka nerekeza muri Jebeka (GBK).
Mpageze nagiye muri Boutique ya Datawacu Benoît Bayahore ndahaguma. Icyo nari ngamije kwari ukwanga kujya mu rugo ngo hatagira ushaka kwinjira mu cyumba cyanjye kuko ari cyo cyarimo Petero na Freddy. Nifuzaga kuza kugera mu rugo bitinze rwose.
Twicaye aho turaganira hahoraga abantu benshi buri gihe. Ndibuka ko twaganiriye ku byerekeranye n’igisirikari tujya impaka bamwe bavuga ko FPR igeze i Gitarama abandi bahakana.
Hashize umwanya hafi y’isaha n’isaha n’igice, havuze amasasu ku muhanda ujya ku Mashuri ya primaire ahari ishusho rya Bikira Mariya. Kubera ko twarimo tuvuga ibya gisirikare, twagize ubwoba ariko abari aho twese turasohoka ngo turebe. Twabonye imodoka ya Daihatsu y’ubururu yari imaze kuhanyura ivuye ku ivuriro. Ngereranyije bari nka 20. Twamanutse ngo turebe ikibaye tuhageze dusanga aba gendarmes babiri tubona abantu benshi bakurura imirambo bayita mu byobo byari aho. Negereye Diyakoni ngo mubwire ko nari nagiye kumusuhuza nkamubura. Ibintu ntibyari byoroshye. No mu kubyandika si icyoroshye kuko umutima uratera birenze .
Mu modoka imbere harimo Véronique Mukankwiro nababwiye mu bice byashize. Yari afite umwana we muto ku bibero. Yari yicaye hagati ya Diyakoni n’umushoferi. Hanze hari umugabo ufite inkota abwira Diyakoni ngo nabahe iyo nyenzi. Diyakoni yanga gusohoka. Ku ruhande haje abantu benshi mu bo twari tuzanye binginga abari bateze iyo modoka ngo bayireke ikomeze. Wa mugabo wari ufite inkota twaje kumenya ko yaturukaga i Rarankuba ngo akaba yari yarirukanywe mu gisirikare.
Kugira ngo bareke imodoka igende, umwe mu bo twari tuzanye yatanze mafaranga 5000 maze Véronique ahava ntacyo abaye n’uruhinja yari ateruye. Aba gendarmes bari babanje kurasa masasu ariko abicanyi babarusha ubwinshi barabagota mu gihe abandi bicaga. Nyuma twaje kumenya ko mu bahaguye harimo abana ba Véronique, muramukazi we n’abana be. Harimo kandi umusore witwaga Yozefu wari u neveu wa Padiri Clément Kanyabusozo. Mu bari batawe mu byobo harimo umugore witwa Agata wo kwa Munyansanga. We yaje kuvamo ndetse aza kurokoka, Imana ishimwe.
Abapfuye bose Imana ibahe iruhuko ridashira.
Muri abo bahaguye nta n’umwe wari utuye i Mushubati, bose bakomokaga za Buhinga, secteur twari duturanye mu majyaruguru yacu. Abaturage benshi bari baje kureba ibibaye ni nabo batakambye ngo Véronique aticwa. Ni we wari ukiriho. Sinshidikanya ko iyo tuza kuhagera mbere wenda nta wari kwicwa.
Twavuye aho dusubira haruguru muri Jebeka ariko sinahatinda mpita ntaha, ubwoba bwanyishe.
Nambutse Nyakiriba ngera iwacu. Nabwiye ababyeyi amagenzi yanjye na gahunda twafashe yo guherekeza Freddy na Petero. Aba basore nabo nababwiye iby’iyicwa ry’aba bantu.
Isaha yo kubaherekeza iregereza ariko mbona hakibona. Nibwo twiyemeza kuryama gatoya. Nakangutse haciye akanya ndababyutsa ngo tugende. Twarabyutse turambara tugeze hanze ubwoba buramfata. Natekereza ibyari byabaye ku manywa nkumva birandangiranye. Nigiriye inama yo kubyutsa umukozi wacu w’umusore ngo aduherekeze. Ntiyari azi ko Freddy na Petero bahari. Ariko yemeye ko tujyana.
Tugenda tugwa mu migende ya Nyakiriba twomoka ku kibuga cy’amashuri i Mushubati haruguru yo kwa Ngarukiye. Freddy na Petero dusezeranaho, mbizeza ko nzaza kubasura.
Tariki ya 13 Mata 1994 wari umunsi mubi cyane.


text:
Nkunda umugabo ntacyo ampaye!
Hits: 51
Sintera ubwoba, ndatanga umuburo- Perezida KagameMu ruzinduko Perezida Kagame aherutse kugirira mu Karere ka Nyabihu mu Murenge wa Rambura tariki ya 5 Kamena 2014,yavugiyeyo ijambo rikomeje kwibazwaho na benshi, ariko cyane cyane imiryango iharanirauburenganzira bw’ikiremwamuntu .
Ubwo yagarukaga ku bijyanye no gukomeza gushishikariza abaturage kwirindira umutekano no kwirinda ibikorwa byose byo gushyigikira cyangwa kwifatanya n’umwanzi mu guhungabanya umutekano w’igihugu, Perezida yagize ati : “Bimwe mujya mwuva amaradiyo avuga ngo abantu bafashwe, ngo bafunze, ngo babuze, ngo n’ubwo tutemera ko bahungabanya umutekano w’abantu, ngo ariko,ariko iki ? Ahubwo turaza kongeraho ! Kubafata gusa ? Usibye kubafata turaza kujya tubarasa ku manywa y’ihangu rwose.
Niba abantu bashaka kumenya ukuntu dufata uburemere bw’ umutekano wacu w’Abanyarwanda, turaza kubibereka ku manywa y’ihangu. Ibi rwose nabyo mbibasezeranije nka bya bindi nababwiraga by’amashuri.
Umuntu ushaka guhungabanya umutekano w’Abanyarwanda kubera ko ngo arashaka politiki, politiki yo guhungabanya umutekano mwayumvise he ?” Nyuma y’ibi Perezida Kagame yagiranye ikiganiro na Francois Soudan, Umunyamakuru wa Jeune Afrique, kibanze cyane ku ijambo yavugiye I Nyabihu, gisohoka mu nimero 2788, cyashyizwe mu Kinyarwanda n’umunyamakuru Erick Shaba :Jeune Afrique :
Ijambo wavugiye I Rambura ryafashwe nk’aho wasubizaga ibyasohotse mu itangazo rya Leta ya Amerika ndetse na Human Rights Watch, bombi banenga ibikorwa by’inzego z’umutekano mu Burengerazuba n’amajyaruguru y’u Rwanda. Ni ko bimeze ? Perezida Paul Kagame : Nta kintu na kimwe gishya mu byo navugiye imbere y’abantu mu Karere ka Nyabihu. Iterambere ntiryagerwaho hatari umutekano n’ituze – abaturage bacu barabizi kuko barababaye bihagije.
Ariko impamvu nashatse gusubiramo ubu butumwa mu nama nagiranye n’abaturage tariki ya 5 Kamena, ni ibintu bibiri byari biherutse kubaho. Icya mbere ni izamuka ry’umutekano mucye mu Majyaruguru ndetse na tumwe mu duce tw’Uburengerazuba bw’igihugu mu byumweru bishize.
Abantu barishwe, muri bo harimo n’umwana w’Umuyobozi w’Akarere ka Musanze, mu gitero cyashakaga kumuhitana (Meya) ubwe.Imvano y’ibi bikorwa by’iterabwoba birumvikana ni imitwe yitwaje intwaro ikorera mu Burasirazuba bwa Repubulika Iharanira Demokarasi ya Congo.
Icya kabiri, ni raporo n’amatangazo wavugagaho byasohowe hatitawe ku byo nakubwiraga. Reka bisobanuke ; amahanga ashobora kudushimagiza cyangwa kutunenga, bashobora kudushyigikira cyangwa bagashaka kudutezamo akaduruvayo, nyuma y’ibyo byose, umutekano wacu ni twe ureba, nta wundi.
Hanyuma, ubutumwa bwanjye bwari bugenewe abayobora abo batera ibisasu : Ducunga umutekano n’ituze ry’abaturagebacu dushingiye ku mategeko, kandi tubikora tuzi neza ko ibyo dukora bigenzurwa n’amahanga ariko ibyo ntibizatubuzagushikama, gufata ibyemezo, guhaguruka no kwiyemeza mu rugamba tubarwanya.
Ese ibi ni cyo gisobanuro cy’ ifatwa n’ishimutwa ry’abantu uregwa ? Ni ibiki turi kuvugaho ? Inzego zacu zishinzwe umutekano n’abayobozi bacu batanze ibisobanuro ikintu ku kindi, babiha abashinzwe iperereza muri iyi miryango.
Kuki habayeho iryo fatwa ? Ni iki cyabaye ku bahaswe ibibazo ? Ese itegeko ni irihe ? N’ibindi. Hanyuma bafashe umwanzuro wo gusohora raporo tutahawe uburenganzira bwo kugira icyo tubivugaho : Ibi si ubunyangamugayo, si n’ubunyamwuga kandi habayeho kubogama. Nta muntu n’umwe washimuswe mu Rwanda, nta n’uwafashwe binyuranije n’amategeko.
Ariko ni ukuri tumenyereye ibirego nk’ibyo bidafite ishingiro… Iyo uvugiye mu ruhame ko utazazuyaza kurasa umwanzi wawe ku manywa y’ihangu, uba witeguye neza ikizakurikiraho… Ibyo birumvikana. Icyo nashakaga kuvuga ni uko tutajya tuzuyaza kugira icyo dukora kandi byose twabikoze tugendeye ku cyo amategeko ateganya.
Niba ibi bidahagije kwemeza abanzi b’abaturage bacu ko bagomba guhagarika iterabwoba, ubwo tuzajya ku yindi ntera yisumbuyeho, ikomeye. Ariko icyo abatugenzura cyangwa izindi guverinoma bazadutekerezaho nta cyo kivuze.
Njye mbona binatangaje ukuntu abantu birirwa banyonga abantu ndetse na ba nyir’indege zitagira abapilote zirirwa zisiga iheruheru abaturage b’abasivili, ari bo batinyuka kutunenga kuri iyo ngingo. U Rwanda rwo, ku bw’ubwiyunge, rwagize ubutwari bwo gukuraho igihano cy’urupfu, mu gihe gereza zarwo zari zuzuye abakoze jenoside bakwiriye icyo gihano.
Ese ijambo ryanyu ahari si nka “gasopo” ku baturage ba kariya gace : “Nimufasha FDLR, muzahura n’ingaruka” ? Icyo nasobanuriraga abaturage uriya munsi, ni uko nabo bafiteuruhare mu mutekano wabo.
Bisobanuye nyine ko badakwiriye na rimwe gukorana n’abicanyi, n’ubwo baba ari abavandimwe ba hafi. Urugero rwa vuba : umuntu washatse kwica Umuyobozi w’Akarere ka Musanze ni umuyobozi watowe mu nzego z’ibanze kandi yari asanzwe azwiho ubudakemwa.
Iperereza rya polisi ryagaragaje ko ibyo uyu mugabo yakoze yabisabwaga n’umwe mu bavandimwe be, umunyamuryango w’imena wa FDLR, bari basanzwe bavugana rwihishwa. Noneho ni umuburo… Nonese ? Buri wese azi ko iyo ari ibijyanye n’iterabwoba,iby’amasano nta cyo biba bikivuze.
Nta muntu ukwiriye kwemera kuba igikoresho. Iyo ugize uruhare cyangwa ugafunga amaso ku iyinjira ry’abakora iterabwoba mu gihugu bakambuka umupaka, hanyuma abo bantu bagatera ibisasu mu isoko I Kigali, ese utekereza ko bazabanza kureba niba muri iryo soko harimo bene wanyu ? Ngibyo ibyo navugiye mu Karere ka Nyabihu : Mu gihe harwanywa iterabwoba, umuryango ntukwiriye guhabwa agaciro cyane kuko umuryango wawe ushobora kwicwa n’abo wageragezaga gukingira ikibaba.
Ntabwo biriya ari iterabwoba nakoraga ahubwo natangaga umuburo : Murekere kurebera (soma kureebeera) nk’aho kutabyitaho kwanyu, cyangwa se ubufatanyacyaha bwanyu butazagira ingaruka.
Ni ukuvuga ko, hatitawe kuri raporo zinenga : Muvuga ko ari uburenganzira bwanyu guhagarika umuntu uwo ari wewese mutekereza ko ari ikibazo ku mutekano wanyu… Dufite uburenganzira bwo gukuraho umuntu wese ushaka
kutwica.
Iyo mvuga gukuraho, kwica uwo ari we wese, aho ari ho hose hatabayeho uburyo busobanutse bwo kubikora. Mu Rwanda kimwe no mu Burayi cyangwa muri Amerika,haba amategeko agenga ibyo byemezo bikaze.
Izo raporo zidasobanutse z’abiyita impuguke, zifata inzirakarengane z’Abanyarwanda nk’ingaruka zagombaga kubaho hanyuma bagaha umugisha ibyo bikorwa, bazakomeze basohore izo raporo zibogamye. Umugambi wacu wo gukomeza kurinda umutekano uzakomeza uhame. Iyo nsubiramo ibi, sinkeka ko hari uwondi kugira icyo nigisha.


text:
Ikigo Gishinzwe Gutuza Impunzi mukorana kigufasha kubona serivisi z’ibanze mu minsi iri hagati ya 30 na 90 ukigera muri Leta Zunze Ubumwe za Amerika. Mu kwezi kwa mbere ukigera muri Leta Zunze Ubumwe za Amerika, Ikigo Gishinzwe Gutuza Impunzi kigufasha kubona icumbi risa neza,rihendutse kandi riri ahantu hatuye abantu b’umutima mwiza. Iyo ugezeyo, uba ufite uburenganzira n’inshingano byo gukora muri Leta Zunze Ubumwe za Amerika kandi ikigo Gishinzwe Gutuza Impunzi kiguhuza n’abakoresha batandukanye. Iyo ufite abana bagejeje igihe cyo kwiga, bashobora kujya mu mashuri y’ubuntu ya leta.
Iyo ugeze muri Leta Zunze Ubumwe za Amerika, uba ufite uburenganzira bumwe n’ubw’abandi basanzwe bahaba, burimo uburenganzira bwo gutanga ibitekerezo, kujya mu idini ushaka,ubwo guterana, n’uburenganzira bwo gutembera. Ntushobora gufungirwa ko watanze igitekerezo, wasengeye aha cyangwa se wahuye n’inshuti zawe. Nyuma y’umwaka wa mbere, ugana ababishinzwe bakavugurura ibyangombwa byawe kugira ngo wemererwe gutura burundu, hanyuma, nyuma y’imyaka itanu, ukaba ushobora gusaba ubwenegihugu bwa Leta Zunze Ubumwe za Amerika. Iyo umaze kubona ubwenegihugu, uba wemerewe kwitabira amatora y’inzego z’ibanze n’izo ku rwego rw’igihugu.


text:
Umugabo wo mu karere Ka Huye yishe umubyeyi w’uwo bari bafitanye amakimbirane bapfaga telefoni
Uyu mugabo akaba yishe umubyeyi witwa Nibakure Marguerite w’imyaka 56 y’amavuko nyuma y’uko akimbiranye n’umuhungu we.
Byabaye ahagana saa Tatu z’Ijoro ryo ku Cyumweru tariki ya 20 Ugushyingo 2022 mu Mudugudu wa Gaseke mu Kagari ka Rango A aho bose basanzwe batuye.
Amakuru avuga ko abagabo babiri barimo umuhungu wa Nibakure bagiranye amakimbirane bari mu kabari bapfa telefone, noneho biba ngombwa ko nyir’akabari abasaba gusohoka bakajya gukemurira ibibazo byabo hanze.
Bakimara gusohoka barwaniye hanze noneho Nibakure ajya kubakiza, umugabo warwanaga n’umuhungu we [umuhungu wa Nibakure] amuhirika hasi bimuviramo urupfu.
Ukekwaho kugira uruhare mu rupfu rwa Nibakure yamaze gufatwa kandi Urwego rw’Igihugu rw’Ubugenzacyaha (RIB) rwatangiye iperereza.
Umurambo wa Nibakure wajyanywe ku bitaro gukorerwa isuzuma.


text:
Ubukungu
CYAMUNARA Y’UMUTUNGO UTIMUKANWA MU GATSATA KUWA 31/12/2020
KANDA HANO USOME NEZA ITANGAZO RYA CYAMUNARA Y'UMUTUNGO UTIMUKANWA MU GATSATA KU WA 31 UKUBOZA 2020
Gatenga: New Vision Bakery Bread Ltd ikora Imigati, Amandazi n’izindi “Products” wakangurira buri muntu kugura
Kampani yitwa “New Vision Bakery Bread Ltd” ikorera mu Murenge wa Gatenga mu Karere ka Kicukiro ikora imigati y’amoko atandukanye, amandazi na Cake, wakangurira buri wese kugura kuko buri muntu yatekerejweho. Ubuyobozi bwa “New Vision Bakery Bread Ltd” butangaza ko abantu b’ingeri zose batekerejweho kugira ngo bashobore kugura umugati bakora. Umwe mu bakozi ba “New Vision Bakery Bread Ltd” yagize ati “umuntu wese mu bushobozi bwe ashobora kugura “products” za “New Vision Bakery Bread Ltd” kuko n’abarwayi ba Diyabete batekerejweho bakorerwa umugati w'umunyu utarimo isukali”. Abifuza “products” za New Vision bazisanga mu Murenge wa Gatenga ku muhanda wa Kaburimbo ugana “Kicukiro Centre” ahateganye na Bar izwi nko ku Mugongo, iyi kampani ikaba inafite abacuruzi (suppliers) bazige
Nasho: Impamvu Urwagwa Ishema rufite umwimerere
Ngirumuhire Jean Baptiste, umuyobozi wa Kampani Urwagwa Ishema rutunganyirizwa mu Murenge wa Nasho mu Kagari ka Rubirizi mu Mudugudu wa Mulindi ho mu Karere ka Kirehe, avuga ko ari rw’umwimerere kuko iyo usuye uruganda bakwereka ibyo iyo nzoga iturukamo bitandukanye na bamwe ushobora gusura ugasanga bavuga ko bafite uruganda rw’inzoga kandi nta gitoki wahasanga cyangwa se igikatsi. Urwagwa Ishema rukunzwe cyane mu Ntara y’Iburasirazuba, rukozwe mu bitoki bya Fiya, Amasaka n’Ubuki, rukaba rufite icyangombwa gitangwa n’Ikigo cy’Igihugu Gishinzwe Ubuziranenge (RSB). Ngirumuhire, umuyobozi wa Kampani Urwagwa Ishema, yabwiye ikinyamakuru impamba.com ko uruganda rwabo rutunganya litiro ibihumbi 8 umunani mu cyumweru, bagatara ibitoki biri hagati ya Toni 4 na 5 mu cyumweru, ariko m
Yavumbuye ibanga mu mapine ashaje n’ibikarito
Pantaleon Niyobuhungiro wo mu Murenge wa Rilima mu Karere ka Bugesera, amaze guhindurirwa ubuzima no gukora ibikoresho mu mapine n’ibikarito bishaje, none byahinduye ubuzima bwe n’abo akoresha. Pantaleon Niyobuhungiro ni umusore ufite imyaka 23 y’amavuko akaba avuka mu Murenge wa Rilima mu Karere ka Bugesera, uyu musore akaba akora akazi ko gukora intebe n’ameza mu mapine ashaje n’ibikarito biba byarajugunywe. Ubwo ikinyamakuru impamba cyamusuraga, cyamusanze muri “centre” ya Mbyo hamwe muho akorera uyu mwuga, avuga ko amaze umwaka akora aka kazi, mu gusobanura impamvu yahisemo gukoresha amapine n’ibikarito, yagize ati “nabonaga ukuntu amapine asaza akajugunywa ugasanga arangiza ibidukikije, bamwe banayatwika, niga umushinga neza nsanga nayifashisha nkakoramo ibikoresho kandi bik
Gikondo: Hagiye gutangira uruganda rukora Imigati, Amandazi na Biscuit bikozwe mu bijumba
Uruganda rukora umugati witwa VITA BREAD n’ibindi biribwa bikomoka ku bijumba, mu minsi iri imbere ruratangira gukorera mu Murenge wa Gikondo hafi ya RWANDEX ugana MAGERWA mu gihe mbere rwakoreraga i Kanombe. Inyubako uru ruganda ruzakoreramo irahari, ubwo ikinyamakuru impamba.com cyahasuraga cyasanze hari gukorerwa isuku ndetse n’imashini ziri gushyirwa ahabugenewe. Regis Umugiraneza, umuyobozi w’ikigo cyitwa "CARL Group LTD" gitunganya umusaruro w’ibikomoka ku buhinzi cyibanda ku bihingwa by’ibijumba gikoramo ibintu bitandukanye nk’imigati, amandazi na biscuit, yavuze ko Ikijumba gifite ibara ry’icunga (orange) gikungahaye ku ntungamubiri zitandukanye cyane cyane Vitamini A ifasha abana kugira imikurire myiza, gufasha abagore batwite no kurinda indwara zitera ubuhumyi. Aho i
Nyamirambo: Muri “Excellent Restaurant” ni ahantu heza wasohokera
“Excellent Restaurant” ni restora iri i Nyamirambo imbere ya Saint André muri Etage hejuru, ikaba iri ari ahantu heza ho gusohokera kuko uhicara witegereza ibyiza bitatse Umujyi wa Kigali. Iyi restora iri mu nyubako ya CENAKULUM, ikorerwamo n’abandi bantu bazwi mu Rwanda nk’umuhanzi King James ufitemo “Alimentation”, rwiyemezamirimo Sina Gérard n’abandi. Abanyamakuru bageze aho “Excellent Restaurant” ibarizwa i Nyamirambo abakiriya bavuga ko bishimira kuhasohokera kuko iyo uhicaye ufata icyo kunywa n’icyo kurya witegereza uduce dutandukanye twa Kigali. Ikindi abakiriya ba “Excellent Restaurant” bavuga, ni uko impamvu bahakunda ari uko abakoramo batanga serivisi nziza, aho ukihagera ubona ukwakira kandi icyo umutumye kikakugeraho mu buryo bwihuse. Umwe muri aba bakiriya yagi
Kicukiro: Parikingi ya Bizimungu yabaye igisubizo
Rwiyemezamirimo Bizimungu Hamada amaze amezi agera muri atatu atangije Parikingi yabaye igisubizo kuko imodoka nyinshi zari hirya no hino muri Kigali zabonye aho ziparika kandi hafite umutekano usesuye. Iyi Parikingi yakira imodoka zitandukanye ziganjemo amakamyo. Ikaba iri mu Kagali ka Iriba, Umurenge wa Kicukiro mu Karere ka Kicukiro. Kuri uyu wa Kane tariki ya 17 Nzeli 2020, abanyamakuru basuye Bizimungu avuga aho yakuye igitekerezo cyo gutangiza iyi parikingi. Bizimungu mu kiganiro n’abanyamakuru yagize ati “njya gutangiza iyi Parikingi, nari ngamije gukemura ikibazo cy’imodoka zaburaga aho zihagarara zigateza akajagari nyuma y’uko ibikorwa byakorerwaga mu bishanga byari bimaze kuvanwamo, gusa ndacyiyubaka, ndagira ngo menyereze neza, nyuma nziyambaza Leta na banki kugi


text:
Ivanjili ya Mutagatifu Matayo 2,13-18
Bamaze kugenda, Umumalayika wa Nyagasani abonekera Yozefu mu nzozi, aramubwira ati «Byuka, ujyane umwana na nyina, uhungire mu Misiri; maze ugumeyo kugeza igihe nzakubwirira, kuko Herodi agiye guhigahiga umwana ngo amwice.» Yozefu arabyuka, ajyana umwana na nyina iryo joro, maze ahungira mu Misiri. Nuko abayo kugeza igihe Herodi apfiriye. Ibyo byabereye kugira ngo huzuzwe ibyo Nyagasani yavugishije umuhanuzi ati «Nahamagaye umwana wanjye wari mu Misiri.» Nuko Herodi abonye ko abanyabwenge bamubeshye, ararakara cyane, maze yohereza abica abana bose bo kuri Betelehemu n’abo ku mirenge yose iyikikije, bamaze imyaka ibiri n’abatarayigezaho, akurikije igihe yari yasobanuriwe n’abanyabwenge. Nuko huzuzwa ibyo umuhanuzi Yeremiya yavuze ati «Kuri Rama bumvise ijwi riboroga riganya cyane: ni Rasheli uririra abana be, kandi yanze guhozwa kuko batakiriho.»


text:
Hari abagore n’abagabo bo muntara y’amajyepfo bavuga ko batinyutse bakaba basigaye batanga ibitekerezo bitewe n’amasomo bakuye mumushinga wa Profemme Twese hamwe uvugako burijwi rifite agaciro .numushinga Profemme Twese hamwe ivuga ko wamaze imyaka 5 kandi ukaba warazanye impinduka mumiryango wagezemo Hari abagore bavuga ko batinyaga gutanga ibitekerezo ndetse no kugera ahari abantu benshi bikabagora nyamara ngo nyuma yo kumenyako ijwi ryabo rifite agaciro ryagira icyo rihindura haba mumiryango yabo bahisemo gutinyuka
Bigirimana Innocent wo mu Murenge wa kibangu mu karere ka Muhanga, nawe ahamya ko amahugurwa yahawe yatumye imyumvire ye ihinduka.
Yagize ati “Maze kumva ko buri jwi rifite agaciro nabonye ko igitekerezi cyangwa ikifuzo umugore azajya atanga mu rugo nacyo kigomba guhabwa agaciro kuko twabonye ko byose bizamura umuryango[…]ni byiza cyane kuko umugore n’umugabo bose bahuriza hamwe urugo rugatera imbere”.
Umuyobozi w’Impuzamiryango Pro-Femmes Twese Hamwe, Kanakuze Jeanne d’Arc, yavuze ko uyu mushinga wazanye impinduka nziza mu muryango nyarwanda. avuga ko uyumushinga usigiye abahawe amahugurwa isomo rikomeye ryo kubasha kugira uruhare mu bibakorerwa, babashe gutanga ibitekerezo byabo, babashe kuvugana n’abayobozi babagaragarize ibibazo bihari n’impinduka bifuza, kugira uruhare cyane cyane mu bibakorerwa mu mihigo, itegurwa ry’ingengo y’imari
Yagize ati “Twakoraga amahugurwa tugirango tububakire ubushobozi[…]abagabo nabo bagendaga bitabira inama twagendaga dukora n’amahugurwa dukumira ihohoterwa rishingiye ku gitsina hari ingo nyinshi bagaragaje ko zahindutse”. ikindi ubu abahuguwe bafite ubushobozi bwo gutanga ibitekerezo munama bakagira nuruhare mwitegurwa ry’ingengo y’imari .
Umushinga “Buri jwi rifite agaciro” watangiye muri 2016 ukorera mu Ntara y’Amajyepfo mu Turere dutanu ari two: Kamonyi, Muhanga, Ruhango, Nyanza na Huye.


text:
Igitsina cy’umugabo
Igitsina cy’umugabo cyangwa Imboro umwanya mwibarukiro w’umugabo.
Ku ishusho urabona imyanya ndangagitsina y’imbere n’inyuma ku muhungu. Urabona imboro, imiyoborantanga, umuyoborankari, uruhago, imiyoboramasohoro n’amabya.
Igitsina cy’umugabo kigizwe n’umukaya woroshye n’imitsi myinshi y’amaraso.Iyo amaraso menshi ageze mu gitsinagabo, kirabyimba kigashyukwa. Igitsina cy’umugabo ni cyo gisohora inkari n’amasohoro. Iyo umuhungu akoze imibonano mpuzabitsina, igihe cyo kurangiza asohora intanga zivanze n’amasohoro.
Ushobora kwizera ko ayo masohoro asohotse mu gihe cy’imibonano mpuzabitsina atarimo inkari, kubera ko uruhago ruba rufunze mu gihe imboro iba ihagaze.
Amabya abiri ari mu gasaho nk’uko bisanzwe rimwe iruhande rw’irindi. Mu mabya ni ho hakorerwa intanga-ngabo ni na ho zibikwa. Intanga-ngabo zinyura mu miyoborantanga ziva mu mabya zisohoka. Zigisohoka mu mabya,zihita zivanga n’amasohoro yakorewe mu miyoboramasohoro.
IndwaraEdit
Indwara ya peyronie : iva ku kubabara kugenda kuba mu gihe cy’imibonano mpuzabitsina, ibyo bigatuma habaho ahantu hakomeye habuza igitsina kwirambura neza mu gihe gifashe umurego (érection) maze bigatuma cyigonda. Ibi nibyo kenshi bitera ububabare bw’igitsina. Ibimenyetso by'indwara ya peyronie:
- Kuribwa mu gihe cyo gushyukwa
- Ahantu hakomeye hatuma igitsina cyigonda
- Rimwe na rimwe uko kwigonda gushobora kubuza imibonano mpuzabitsina gukorwa
Gukomereka : kuvunika kw’ahantu hatuma igitsina kibasha gufata umurego, aho hakaba haherereye munsi y’uruhu. Ibi bishobora guterwa n’impanuka. Uku gukomereka gushobora no gutuma umuyoboro w’inkari wangirika cyangwa se ukanacika. Ibimenyetso bijyanye gukomereka (trauma) nko mu gihe cy'impanuka:
- Kuribwa gukabije
- Kuribwa kujyanye no kubyimba kw’ahaba hababaye, cyangwa se hakirabura. Hashobora no kuba hacitse igisebe.
- Kujojoba kugaragara igihe umuyoboro w’inkari wangiritse, icyo gihe kujojoba guterwa n’uko uruhago rwuzuye cyangwa rurimo ubusa. Igihe umuyoboro wangiritse igice, ashobora gukomeza kwihagarika n’ubwo bimugora. Ariko igihe umuyoboro wacitsemo kabiri neza, kunyara biramunanira noneho akaribwa munda.
Ibintu bidasanzwe bisohoka mu gitsina cyangwa Ibintu bisohoka mu gitsina badasanzwe (discharge, écoulement): bwa mbere na mbere bishobora guterwa n’indwara zandurira mu mibonano mpuzabitsina, cyane cyane iyitwa chlamydia. Izo ndwara kandi zishobora no kwandurira mu mibonano yo mu kanwa (sexe oral) cyangwa yo mu kibuno.
- Ibisohoka bishobora gusa nk’ibibonerana, nk’umuhondo, nk’amaraso, nk’icyatsi, nk’ibifashe, cyangwa bimase (collant, sticky).
- Ibi usanga bijyanye n’ububabare mu kunyara cyangwa se ntibunahabe.
Priapisme : Ishobora guterwa n'abantu ku giti cyabo igihe biteye imiti yo kugirango igihe cyo gushyukwa kibe kirekire, ibyo bikorwa kenshi n'abafite ikibazo cyo kudatinda, cyangwa se batanashyukwa namba. Gukomereka kw'umutsi wo mu gitsina bigatuma uba utagishoboye gukamura amaraso aza mu gitsina mu gihe cyo gushyukwa. Imiti nka anticoagulants, neuroleptiques na psychotropes nayo ishobora gutera icyo kibazo.
- Gushyukwa kudahagarara (kurengeje amasaha ane), biba byatewe n’uko amaraso aba yaheze mu gitsina.
- Kuribwa kuza ntakintu kibaye kandi kugatinda
- Kuribwa kuza gutewe n’imibonano mpuzabitsina.
Gutwara neza igitsina no kwirinda kugihungabanya, kugikomeretsa no kukibabaza. Igihe igitsina cyakomeretse, fata barafu (glaçons) ushyire mu mwenda maze ukoze ku gitsina ahakomeretse, hanyuma hagarika imibonano, maze unywe imiti igabanya ububabare nka paracetamol, cyangwa se brufen.
Kuri priapisme, naho fata agatambaro ushyiremo barafu ushyire ku gitsina, nibiramuka byanze nyuma y’isaha imwe igitsina kigifite umurego, ihutire kwa muganga kuko ibi bishobora kwangiza ibigize igitsina bituma gifata umurego (érection).


text:
Eric Habimana na Kandama Jeanne
Mu gihe hasigaye iminsi mike ngo amashuri afungure, hari bamwe mu banyeshuri bo mu Karere ka Muhanga, bafite impungenge ko hari bagenzi babo batazasubira ku ishuri, kubera ko bahuye na byinshi bibararura muri ibi bihe bya Covid-19 harimo no gushinga ingo.
Bamwe mu banyeshuri bo mu Karere ka Muhanga, bavuga ko mu gihe barimo kwitegura gusubira ku ishuri hari bagenzi babo bidafasheho, kuko hari byinshi Covid-19 yatumye bigiramo bihabanye n’ishuri, dore ko hari n’abamaze kwiyubakira ingo.
Bati “abanyeshuri benshi bazata ishuri, kuko niba nabonye akazi kampemba amafaranga menshi ntabwo nagata ngo ndeke amafaranga, hari n’abakobwa biboneye abagabo, hari n’abiyandaritse bibaviramo gutwara inda, urumva ko rero ntabwo ku ishuri bazaboneka”.
Izo mpungenge abo bana bafite, hari na bamwe mu babyeyi b’i Muhanga bazihuriyeho, bo ahubwo banasaba ubuyobozi kubibafashamo, kuko amezi arindwi abana bari bamaze batiga, hari bamwe yatumye basa n’abibagiwe ishuri burundu.
Aho bagira bati “nk’ubu hari abana bamwe bamaze gusubira mu mihanda, abanywa ibiyobyabwenge, hari n’abo umubyeyi abwira ntibamwumve, hari n’abamaze kumenyera gukorera amafaranga, icyo twasaba ubuyobozi ni uko badufasha mu bukangurambaga, kugira ngo abo bana basubire ku murongo”.
Mukagatana Fortunée Umuyobozi Wungirije w’Akarere ka Muhanga ushinzwe imibereho myiza y’abaturage, avuga ko izo mpungenge na bo nk’ubuyobozi bazigize, ndetse bakaba baranatangiye ubukangurambaga bugamije kwibutsa no gushishikariza abanyeshuri ko bagomba kwitegura gusubira ku ishuri.
Ibyo bigaragaye nyuma yaho Inama y’Abaminisitiri iheruka guterana taliki ya 25 Nzeri 2020, yafatiwemo ingamba zirimo izo kwirinda icyorezo cya Covid-19, harimo no gufungura amashuri.
Nyuma y’iyo nama y’Abaminisitiri, Minisiteri y’Uburezi ikaba yarahise itangaza ko kaminuza n’amashuri makuru bizafungura mu byiciro guhera muri uku kwezi kwa 10/2020, naho amashuri abanza n’ayisumbuye akazatangira gufungura mu kwezi gutaha.